ร้านอยูในซอยเล็กๆ หลังโรงพยาบาลเชียงราย ปั่นจักรยานมามีที่จอดรถยนต์ รถจักรยานยนต์แยกกันเป็นสัดส่วน โต๊ะมีมากมายเลือกได้ตามใจชอบ ก่อนอื่นทำความเข้าใจวิํธีการสั่งในเมนูเสร็จก็ลุยเลย มีไอติมสองรสชาติ คือ กะทิ และชาเขียว หรือจะรวมกันก็ได้ เครื่องก็มีมากมายให้เราเลือก ทอปปิ้งใส่ได้ 2 อย่าง 

- ถ้วยแรก สั่งไอติมรสกะทิ ก็ทานเบาๆ สบายๆ ท่ามกลางอากาศร้อนๆ ชอบข้าวเหนียว เฉาก๊วย และลูกชิด เผลอแป๊บเดียวหมดเกลี้ยง 

- ถ้วยสอง ลองขาเชียวบ้าง คำแรกกลิ่นเหมือนน้ำเต้าหู้ สักพักถึงจะเริ่มรู้สึกถึงชาเขียว ไม่เข้มมากนัก 

ส่วนตัวชอบกะทิมากกว่า สั่งถ้วยกลางมา 2 ถ้วยทานแล้วท้องแบบระเบิด ขนาดยังไม่ได้ทานกลางวัน

บรรยากาศเรียบง่าย แต่จัดการไว้ได้เป็นระเบียบดี 

พนักงานบริการใช้ได้ มีน้ำดื่มไว้ให้บริการตัวเอง

ราคาคุ้มค่า ถึงเครื่องถึงเนื้อ ไอติมบ้านๆ แบบนี้ผมว่าอร่อยกว่าพวกยี่ห้อดังๆ แพงๆ ด้วยซ้ำไป ถ้าเพิ่มขนุน มะพร้าวอ่อน จะสุดยอดยิ่งกว่านี้